62019TJ0795_INF
Vispārējās tiesas (otrā palāta) 2021. gada 21. decembra spriedums – HB/Komisija
(lieta T‑795/19)
Publiski pakalpojumu līgumi – Tehniskās palīdzības pakalpojumu sniegšana Haut Conseil judiciaire – Lēmums par iepirkuma līguma summas samazināšanu un jau izmaksāto summu atgūšanu – Atcelšanas prasība un prasība atlīdzināt zaudējumus – Akts, kurš ir saistīts tikai ar līgumiskām attiecībām un ir no tām nenodalāms – Šķīrējklauzulas neesamība – Nepieņemamība – Ar līgumu nesaistīta kaitējuma neesamība
1.
Atcelšanas prasība – Pieņemamības nosacījumi – Pārbaude pēc savas ierosmes
(LESD 263. pants)
(skat. 53. punktu)
2.
Atcelšanas prasība – Prasība, kas faktiski attiecas uz līgumiska rakstura strīdu – Prasība atcelt lēmumu par publiskā iepirkuma ietvaros maksājamo summu samazināšanu un nepamatoti izmaksāto summu atgūšanu – Līgums, kurā ir ietverta jurisdikcijas noteikšanas klauzula par labu valsts tiesai – Savienības tiesas kompetences neesamība – Nepieņemamība
(LESD 263., 272, un 274. pants; Komisijas Regulas Nr. 1605/2002 102. un 103. pants; Komisijas Regulas Nr. 2519/97 22. pants)
(skat. 54.– 58., 71. un 72. punktu)
3.
Atcelšanas prasība – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Šo seku vērtējums, ņemot vērā tiesību akta būtību
(LESD 263. pants)
(skat. 65. punktu)
4.
Iestāžu akti – Regulas – Tiešā piemērojamība
(LESD 288. panta otrā daļa)
(skat. 77. punktu)
5.
Ārpuslīgumiskā atbildība – Nosacījumi – Prettiesiskums – Kaitējums – Cēloņsakarība – Kumulatīvi nosacījumi
(LESD 340. panta otrā daļa)
(skat. 98. punktu)
6.
Ārpuslīgumiskā atbildība – Nosacījumi – Prettiesiskums – Līguma noteikuma pārkāpums – Izslēgšana
(LESD 340. panta otrā daļa)
(skat. 99. punktu)
Priekšmets
Pirmkārt, prasība, kas pamatota ar LESD 263. pantu un ar ko tiek lūgts atcelt Komisijas 2019. gada 15. oktobra lēmumu C(2019) 7319 final par saistībā ar publiskā iepirkuma līgumu CARDS/2008/166‑429 maksājamo summu samazināšanu un nepamatoti izmaksāto summu atgūšanu, un, otrkārt, prasība, kura pamatota ar LESD 340. panta otro daļu un ar kuru tiek lūgts piespriest, pirmām kārtām, atmaksāt jebkuras naudas summas, kuras Komisija eventuāli atgūtu, pamatojoties uz šo lēmumu, kā arī samaksāt pēdējo izrakstīto rēķinu un nokavējuma procentus, otrām kārtām, atdot bankas izsniegto galvojumu un atlīdzināt zaudējumus, kas prasītājai esot nodarīti ar tā novēlotu atdošanu, un, trešām kārtām, simboliski atlīdzināt prasītājai nodarīto nemantisko kaitējumu.
Rezolutīvā daļa
1)
Prasību noraidīt kā nepieņemamu, ciktāl ar to tiek lūgts atcelt Komisijas 2019. gada 15. oktobra lēmumu C(2019) 7319 final par saistībā ar publiskā iepirkuma līgumu CARDS/2008/166‑429 maksājamo summu samazināšanu un nepamatoti izmaksāto summu atgūšanu.
2)
Prasību noraidīt kā nepamatotu, ciktāl ar to tiek lūgts atzīt Eiropas Savienības ārpuslīgumisko atbildību.
3)
Eiropas Komisija atlīdzina tiesāšanās izdevumus, tostarp izdevumus saistībā ar pagaidu noregulējuma tiesvedību.